Die 30-jarige man het glo meer as ’n kilogram se kokaïen in sy besit gehad toe hy só begin bewe het dat hy deur die polisie voorgekeer is.,
Volgens kapt. Ernest Sigobe, ’n polisiewoordvoerder, het die man van Johannesburg na die Baai gevlieg. “Hy het by die sekerheidsgebied uitgeloop en glo begin bewe toe hy die polisie sien. Polisiebeamptes het hom ondervra en sy tasse deurgesoek,” het Sigobe gesê. Hulle het 1,05 kg kokaïen in sy besit gevind.
Volgens supt. Vishnu Naidoo, ’n polisiewoordvoerder in Johannesburg, beloop die waarde van die dwelm sowat R1 miljoen. Die verdagte is glo tydelik in Suid-Afrika woonagtig.
Mnr Colin Naidoo, ’n woordvoerder van die Suid-Afrikaanse Lughawensmaatskappy (Acsa), het gesê tasse wat met binnelandse vlugte vervoer word, word nie by lughawens waar die vliegtuie land, deursoek nie. Dít word gewoonlik gedoen by die lughawe waar die vliegtuie opstyg.
Volgens Naidoo word tasse normaalweg met x-straal-masjiene vir onwettige items deursoek. Daarbenewens word tasse wat in ’n persoon se besit gehou word nie deur die polisie deursoek nie.
Die verdagte word by die Humewood-polisiekantoor aangehou en sal Maandag in die Baaise landdroshof op ’n aanklag van onwettige dwelmhandel verskyn
Die polisie het kort ná die aanval een van die gekaapte voertuie, ’n Nissan-bakkie, in Cleveland teruggevind.